དེས་ན།གསར་ཐོན་བྱ་དངོས་དེ་དག་ལ་རང་རེའི་སྐད་ཡིག་གི་བརྡ་སྤྲོད་དང་མཐུན་པའི་ཐ་སྙད་རེ་བཀོལ་རྒྱུ་ནི་ཁ་ཚ་དགོས་གཏུག་གི་གནད་དོན་ཞིག་ཏུ་གྱུར་ཡོད་ལ།དེ་ཁྱབ་གདལ་གཏོང་རྒྱུ་ནི་རང་རེས་གཡོལ་དུ་མེད་པའི་འགན་འཁྲི་ཞིག་ཀྱང་ཡིན།དེའི་ཕྱིར།གཞུང་ཕྱོགས་དང་།ཚོགས་སྤྱི།མི་སྒེར་སོགས་ཀྱིས་སྤྱི་ཕན་གྱི་བསམ་པས་ཀུན་ནས་བསླངས་ཏེ།མིང་བརྡ་གསར་པ་ཐོན་རིམ་བཞིན་བོད་སྐད་དུ་བསྒྱུར་བ་མ་ཟད།བསྒྱུར་བ་བཞིན་སྤྱི་ཚོགས་སྟེང་གཅིག་གྱུར་ཁྱབ་སྤེལ་ཡོང་སླད་ཐབས་ཤེས་ཡོད་རྒུ་རྩལ་སྤྲུགས་བཏང་དང་གཏོང་མུས་ཡིན།དེ་ལྟ་བུའི་སྦྱོར་བ་ནི་བོད་སྐད་ཡིག་གི་བརྡ་ཆད་གསར་པ་གསོ་བའི་མཐུན་རྐྱེན་ཡིན་ལ།བོད་སྐད་ཀྱི་ཐ་སྙད་ཕུན་སུམ་ཇེ་ཚོགས་སུ་གྱུར་བའི་ཉེར་ལེན་གྱི་རྒྱུ་ཁོ་ནའོ།